Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: A csõdeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 12. § (1) bekezdése
Paragraph Index: 930

(7) A bíróság a felszámolási eljárás lefolytatását kérõ hitelezõi kérelem tárgyában legkésõbb a hitelezõi kérelem bírósághoz érkezésétõl számított 8 napon belül meghallgatást tart. A határidõbe a hiánypótlás elrendelésétõl annak teljesítéséig eltelt idõ nem számít bele. A bíróság a meghallgatásra a hitelezõt és az állami felszámolót is rövid úton megidézi. A felek legkésõbb a meghallgatáson kötelesek a kérelemmel kapcsolatos nyilatkozataikat megtenni. Amennyiben a fizetésképtelenség tárgyában való döntéshez további okiratok, nyilatkozatok szükségesek, a bíróság legfeljebb 5 napos határidõvel újabb meghallgatást tûz ki. Az adósnak a meghallgatáson arról is nyilatkoznia kell, hogy a rendkívüli moratórium idõszaka alatt keletkezõ és esedékessé váló fizetési kötelezettségek teljesítésére az adós vagyona elõreláthatólag fedezetet nyújt-e. Amennyiben az adós a nyilatkozattételt elmulasztja vagy nemlegesen nyilatkozik, a bíróság soron kívül végzést hoz a rendkívüli moratórium megszüntetésérõl. A végzés ellen külön fellebbezésnek van helye. A jogerõs végzést a bíróság a Cégközlönyben soron kívül közzéteszi.

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes